# 2019 m. gruodžio mėn. Lietuvoje šviežiam vartojimui ir perdirbimui bulvių ir daržovių buvo supirkta daugiau

**Bulvių**, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2019 m. gruodžio mėn., palyginti su 2018 m. atitinkamu laikotarpiu, supirkta 9,77 proc. daugiau, t. y. 3 227,947 t. Perdirbti skirtų bulvių supirkta 9,53 proc. daugiau – 559,321 t.

**Daržovių**, skirtų šviežias vartoti, 2019 m. gruodžio mėn., palyginti su 2018 m. gruodžio mėn., supirkta 11,42 proc. daugiau, t. y. 4 446,980 t. **Agurkų** supirkimas padidėjo 3,24 karto (iki 371,886 t), **porų** – 61,93 proc. (iki 34,454 t), **salotų** – 51,00 proc. (iki 56,003 t), **svogūnų** – 28,84 proc. (iki 1 149,674 t), **morkų** – 12,71 proc. (iki 1 506,792 t), **raudongūžių kopūstų** – 12,42 proc. (iki 29,907 t), **svogūnų laiškų** – 9,39 proc. (iki 24,383 t). Tačiau **burokėlių** supirkimas sumažėjo 42,97 proc. (iki 284,821 t), **baltagūžių kopūstų** – 12,26 proc. (iki 839,301 t).

**Pievagrybių**, skirtų šviežius vartoti, 2019 m. gruodžio mėn., palyginti su 2018 m. atitinkamu laikotarpiu, supirkta 13,41 proc. mažiau (224,473 t).

**Obuolių** buvo supirkta 38,31 proc. mažiau (515,031 t).

Perdirbimo įmonėse 2019 m. gruodžio mėn., palyginti su 2018 m. gruodžio mėn., **daržovių** supirkimas padidėjo 16,54 proc. (iki 1 811,097 t). **Svogūnų** supirkimas padidėjo 87,44 proc. (iki 76,812 t), **baltagūžių kopūstų** – 18,83 proc. (iki 41,250 t), **burokėlių** – 18,51 proc.(iki 1 603,470 t). Tačiau **morkų** buvo supirkta 29,07 proc. mažiau (88,237 t).

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49